रैंकिंग : सानिया को दो पायदान का फायदा  
सानिया मिर्जा जारी विश्व रैंकिंग में दो पायदान की छलांग से 72वें स्थान पर पहुंच गई हैं जबकि भारतीय पुरूषों की रैंकिंग में कोई बदलाव नहीं हुआ है।
भारतीय महिला टेनिस खिलाड़ी सानिया मिर्जा सोमवार को जारी विश्व रैंकिंग में दो पायदान की छलांग से 72वें स्थान पर पहुंच गई हैं जबकि भारतीय पुरूषों की रैंकिंग में कोई बदलाव नहीं हुआ है।  वह स्ट्रासबर्ग क्ले कोर्ट टेनिस टूर्नामेंट के पहले दौर में फ्रांस की एलिजे कार्नेट को चुनौती देने के बावजूद 4-6, 6-4, 1-6 से हार गयी जिससे उन्हें दो पायदान का फायदा हुआ। इससे वह 74वें स्थान से 72वें नंबर पर आ गई और उनके खाते में 902 अंक हैं।  युगल रैंकिंग में भी सानिया को एक स्थान का फायदा हुआ है। वह 26वें नंबर से 25वें स्थान पर पहुंच गई हैं। एटीपी रैंकिंग में सोमदेव देववर्मन ने कोई टूर्नामेंट नहीं खेला है और वह एकल में 66वीं रैंकिंग पर बरकरार हैं। पुरुषों की युगल रैंकिंग में भी कोई बदलाव नहीं हुआ है जिसमें महेश भूपति :6455 अंक: पांचवें, लिएंडर पेस सातवें :5260: और रोहन बोपन्ना :3990: 11वें स्थान पर बने हुए हैं।